 

  **REPUBLIKA HRVATSKA OPĆINA ANTUNOVAC**

**OSJEČKO-BARANJSKA ŽUPANIJA OVLAŠTENI PREDSTAVNICI**

 **NARUČITELJA**

**KLASA: 351-01/15-01/06**

**URBROJ: 2158/02-01-15-16**

**U Antunovcu, 14. rujna 2015. godine**

# **DOKUMENTACIJA ZA NADMETANJE**

**OTVORENI POSTUPAK**

**JAVNE NABAVE MALE VRIJEDNOSTI**

**IZGRADNJA RECIKLAŽNOG DVORIŠTA**

**Evidencijski broj nabave: 92/15**

  

  **REPUBLIKA HRVATSKA OPĆINA ANTUNOVAC**

**OSJEČKO-BARANJSKA ŽUPANIJA OVLAŠTENI PREDSTAVNICI**

 **NARUČITELJA**

**SADRŽAJ:**

1. Poziv za nadmetanje
2. Upute za izradu ponuda
3. Obrazac ponude
4. Troškovnik

  

  **REPUBLIKA HRVATSKA OPĆINA ANTUNOVAC**

**OSJEČKO-BARANJSKA ŽUPANIJA OVLAŠTENI PREDSTAVNICI**

 **NARUČITELJA**

## PREDMET: Izgradnja reciklažnog dvorišta,

##  javni natječaj, evidencijski redni broj nabave: 92/15,

 - poziv za nadmetanje-

 Temeljem odredbi Zakona o javnoj nabavi (NN broj 90/11, 83/13, 143/13 i 13/14) i Uredbe o načinu izrade i postupanju s dokumentacijom za nadmetanje i ponudama (NN 10/12) Općina Antunovac, B. Radića 4, Antunovac, poziva vas da u otvorenom postupku javne nabave dostavite ponudu za predmet nabave

Izgradnja reciklažnog dvorišta.

Adrese elektroničke pošte na kojoj možete zatražiti moguća dodatna objašnjenja i dokumentaciju: opcina-antunovac@os.t-com.hr i procelnik@opcina-antunovac.hr.

  

  **REPUBLIKA HRVATSKA OPĆINA ANTUNOVAC**

**OSJEČKO-BARANJSKA ŽUPANIJA OVLAŠTENI PREDSTAVNICI**

 **NARUČITELJA**

**UPUTE ZA IZRADU PONUDA**

**I. OPĆI PODACI**

1. **Podaci o javnom naručitelju:**

Naziv: Općina Antunovac

Adresa: Antunovac, B. Radića 4

OIB: 30812410980

MB: 2568047

Broj telefona: 031/278-022

Broj telefaksa: 031/278-023

Internetska stranica: opcina-antunovac.com

Evidencijski broj nabave: 73/15

Oznaka i naziv iz jedinstvenog rječnika javne nabave: 45213270-6 Radovi na izgradnji RD-a, 44614300-0 Roba

IBAN: HR4023400091800200005

1. **Podaci o osobi ili službi zaduženoj za komunikaciju sa ponuditeljima:**

Naziv: Jedinstveni upravni odjel, Ivan Hampovčan.

Telefon: 031/278-022, 099/214-55-91

Telefaks: 031/278-023

E pošta: procelnik@opcina-antunovac.hr

1. **Popis gospodarskih subjekata s kojima je Naručitelj u sukobu interesa u smislu članka 13. Zakona o javnoj nabavi (NN 90/11, 83/13, 143/13 i 13/14):**

Temeljem čl.13. Zakona o javnoj nabavi, Općina Antunovac kao naručitelj je u sukobu interesa sa slijedećim gospodarskim subjektima sa kojima ne smije sklapati ugovore:

* + - 1. Agencija za održivi razvoj Općine Antunovac – RODA d.o.o., Antunovac, B. Radića 4
1. **Vrsta postupka javne nabave:**

Općina Antunovac provodi otvoreni postupak javne nabave male vrijednosti.

1. **Procijenjena vrijednost nabave:**

1.416.300,71 kn (bez PDV-a).

1. **Vrsta ugovora o javnoj nabavi:**

Nakon provedenog postupka javne nabave sklopit će se ugovor o javnoj nabavi radova.

Ne provodi se elektronička dražba.

**II. PODACI O PREDMETU NABAVE**

1. **Opis predmeta nabave:**

Izgradnja reciklažnog dvorišta na području općine Antunovac.

1. **Oznaka i naziv iz jedinstvenog rječnika javne nabave:**

45213270-6 Radovi na izgradnji RD-a, 44614300-0 Roba

1. **Opis i oznaka grupa, dijelova predmeta nabave:**

Predmet nabave nije podijeljen na grupe.

1. **Količina ili opseg predmeta nabave:**

Točna količina predmeta nabave je specificirana troškovnikom.

1. **Tehnička specifikacija predmeta nabave:**

Tehničke specifikacije navedene su u Troškovniku i tehničkom opisu koji su sastavni dio ove dokumentacije za nadmetanje.

Izvođenje radova koji su predmet ovog postupka javne nabave potrebno je izvršiti u skladu s važećim zakonskim propisima. Kvaliteta: definirana tehničkim normama, specifikacijom iz Troškovnika, Tehničkog opisa iz Glavnog projekta/program kontrole i osiguranja kvalitete definirane u projektu.

1. **Troškovnik:**

Troškovnik čini sastavni dio Dokumentacije za nadmetanje.

Ponuditelj je dužan ispuniti sve stavke iz Troškovnika na način kako je utvrđeno u Troškovniku. Troškovnik mora biti potpisan i ovjeren pečatom.

Prilikom popunjavanja Troškovnika ponuditelj ukupnu cijenu stavke izračunava kao umnožak količine stavke i cijene stavke. Cijene stavke i ukupna cijena stavke upisuju se u kunama, bez PDV-a.

Zbroj svih ukupnih cijena stavki (cijena ponude)izražava se bez PDV-a, a iznos poreza na dodanu vrijednost i cijena ponude s PDV-om se zasebno iskazuju.

1. **Mjesto izvođenja radova:**

Općina Antunovac.

1. **Rok izvršenja ugovora:**

Početak radova je odmah po potpisivanju ugovora a rok izvršenja 100 kalendarskih dana od dana uvođenja u posao.

Ponuditelj je dužan uz ponudu dostaviti Terminski plan izvođenja radova.

Terminski plan mora biti usklađen s određenim rokom završetka radova. Izvoditelj je dužan ažurno voditi građevinski dnevnik prema Pravilniku o vođenju građevinskog dnevnika. Rok se smatra bitnim sastojkom ugovora. Za svaki dan zakašnjenja sa izvođenjem radova plaćaju se penali. U slučaju da ponuditelj ne izvederadove u ugovorenom rokuponuditelj plaća penale i to 5 promila od ugovorene vrijednosti za svaki dan zakašnjenja sa izvođenjem radova, a najviše do 10% ukupne vrijednosti ugovora. Ukoliko se obračunavaju penali, Naručitelj ima parvo iste prebiti s dugovanjem za isplatu ugovorne cijene ili aktiviranjem jamstva. Uredna isporuka predmeta nabavepotvrđuje se zapisnikom o primopredaji, ovjerenim od strane predstavnika Naručitelja, nadzornog inženjera i odabranog Izvoditelja.

**III. RAZLOZI ISKLJUČENJA PONUDITELJA**

1. **Razlozi isključenja ponuditelja:**

**Sukladno članku 67. Zakona o javnoj nabavi naručitelj je obvezan isključiti ponuditelja u sljedećim slučajevima:**

**15.1.** ako je gospodarski subjekt ili osoba ovlaštena po zakonu za zastupanje gospodarskog subjekta pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta:

a) prijevara (članak 236.), prijevara u gospodarskom poslovanju (članak 247.), primanje mita u gospodarskom poslovanju (članak 252.), davanje mita u gospodarskom poslovanju (članak 253.), zlouporaba u postupku javne nabave (članak 254.), utaja poreza ili carine (članak 256.), subvencijska prijevara (članak 258.), pranje novca (članak 265.), zlouporaba položaja i ovlasti (članak 291.), nezakonito pogodovanje (članak 292.), primanje mita (članak 293.), davanje mita (članak 294.), trgovanje utjecajem (članak 295.), davanje mita za trgovanje utjecajem (članak 296.), zločinačko udruženje (članak 328.) i počinjenje kaznenog djela u sastavu zločinačkog udruženja (članak 329.) iz Kaznenog zakona,

b) prijevara (članak 224.), pranje novca (članak 279.), prijevara u gospodarskom poslovanju (članak 293.), primanje mita u gospodarskom poslovanju (članak 294.a), davanje mita u gospodarskom poslovanju (članak 294.b), udruživanje za počinjenje kaznenih djela (članak 333.), zlouporaba položaja i ovlasti (članak 337.), zlouporaba obavljanja dužnosti državne vlasti (članak 338.), protuzakonito posredovanje (članak 343.), primanje mita (članak 347.) i davanje mita (članak 348.) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.).

Za potrebe utvrđivanja okolnosti iz točke 15.1., gospodarski subjekt u ponudi ili zahtjevu za sudjelovanje dostavlja izjavu. Izjavu daje osoba po zakonu ovlaštena za zastupanje gospodarskog subjekta. Izjava ne smije biti starija od tri mjeseca računajući od dana početka postupka javne nabave.

**15.2.** ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja (primjerice u postupku predstečajne nagodbe).

Za potrebe utvrđivanja okolnosti iz točke 15.2., gospodarski subjekt u ponudi ili zahtjevu za sudjelovanje dostavlja:

1. potvrdu Porezne uprave o stanju duga koja ne smije biti starija od 30 dana računajući od dana početka postupka javne nabave, ili

2. važeći jednakovrijedni dokument nadležnog tijela države sjedišta gospodarskog subjekta, ako se ne izdaje potvrda iz točke 1. ovoga stavka, ili

3. izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika, koje ne smiju biti starije od 30 dana računajući od dana početka postupka javne nabave, ako se u državi sjedišta gospodarskog subjekta ne izdaje potvrda iz točke 1. ovoga stavka ili jednakovrijedni dokument iz točke 2. ovoga stavka.

**15.3.** ako je dostavio lažne podatke pri dostavi dokumenata sukladno s ovim odjeljkom Zakona.

U slučaju Zajednice ponuditelja, okolnosti iz točke 15. utvrđuju se za sve članove.

**IV. ODREDBE O SPOSOBNOSTI PONUDITELJA**

1. **Uvjeti sposobnosti gospodarskih subjekata i dokumenti kojima se dokazuje**

**sposobnost:**

**16.1. Pravna i poslovna sposobnost:**

**16.1.1.** Ponuditelj mora u postupku javne nabave dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta.

Ponuditelj mora dokazati da ima registriranu djelatnost u vezi s predmetom nabave.

Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela.

Izvod ili izjava ne smije biti starija od tri mjeseca računajući od dana početka postupka javne nabave.

U slučaju zajednice ponuditelja svi članovi zajednice ponuditelja obvezni su pojedinačno dokazati svoju sposobnost iz ove točke.

U slučaju postojanja podizvoditelja svi podizvoditelji su obvezni pojedinačno dokazati svoju sposobnost iz ove točke.

**16.1.2.** Ponuditelj treba dostaviti ovlaštenje, odnosno suglasnost za započinjanje obavljanje djelatnosti građenja.

Dokumenti kojima se dokazuje sposobnost trebaju biti dostavljeni u skladu sa odredbama Zakona o poslovima i djelatnostima prostornog uređenja i gradnje (NN br. 78/15) i Zakona o komori arhitekata i komorama inženjera u graditeljstvu i prostornom uređenju (NN br. 78/15).

Ponuditelj mora dokazati da ima suglasnost za započinjanje obavljanja djelatnosti građenja Ministarsta zaštite okoliša prostornog uređenja i graditeljstva minimalno za skupinu G složenosti.

Ispravu dostavlja ponuditelj, a kod zajednice ponuditelja - jedan ili više članova zajednice ponuditelja.

Isprava se može dostaviti u neovjerenoj preslici.

Dokument vrijedi do datuma navedenog u ispravi, što ga vremenski ograničava.

**16.2. Financijska sposobnost:**

Sukladno članku 71. Zakona o javnoj nabavi svaki ponuditelj mora dostaviti dokument izdan od bankarskih ili drugih financijskih institucija u kojima gospodarski subjekt ima otvoren/e račun/e kojim se dokazuje solventnost gospodarskog subjekta (BON-2 ili SOL 2) iz kojeg je vidljivo da u proteklih šest mjeseci nije bio u blokadi (niti jedan dan) te da nema evidentiranih nepodmirenih naloga za čije izvršenje ponuditelj nema pokriće na računu, sukladno članku 71.stavak 1.točka 2. Zakona o javnoj nabavi. Ponuditelj sa sjedištem u Republici Hrvatskoj mora dostaviti popis svih računa izdanih od strane banaka kod kojih ponuditelj ima otvorene račune. Kod zatvorenih računa nije potrebno dostaviti dokument o solventnosti.

**16.3. Uvjeti tehničke i stručne sposobnosti ponuditelja** **te dokumenti kojima se dokazuje sposobnost:**

**16.3.1.** Ponuditelj mora dostaviti popis ugovora o radovima izvršenih u godini u kojoj je započeo postupak javne nabave i tijekom tri godine koje prethode toj godini.

Popis ugovora sadrži vrijednost radova, datum, mjesto izvođenja radova i naziv druge ugovorne strane. Popis kao dokaz o zadovoljavajućem izvršenju radova sadrži ili mu se prilaže potvrda druge ugovorne strane da su radovi izvedeni u skladu s pravilima struke i uredno izvršeni. Ako je potrebno, javni naručitelj može izravno od druge ugovorne strane zatražiti provjeru istinitosti potvrde.

Naručitelj će, ukoliko bude smatrao potrebnim, izravno od druge ugovorne strane zatražiti provjeru istinitosti potvrde.

**16.3.2.** Ponuditelj treba dostaviti izjavu o tehničkoj opremljenosti s popisom vozila i opreme iz koje je razvidno da ponuditelj raspolaže sa kombiniranim strojem ili bagerom za iskop.

**16.3.3.** Ponuditelj mora dokazati tehničku sposobnost za izvršenje ugovora.

Ovu sposobnost gospodarski subjekt može dokazati kapacitetom drugog gospodarskog subjekta - može se osloniti na sposobnost drugih subjekata, neovisno o tome pripadaju li oni gospodarskom subjektu (vlastiti ili tuđi kapacitet), bez obzira na pravnu prirodu njihova međusobna odnosa u kojem slučaju mora dokazati da će imati na raspolaganju resurse nužne za izvršenje ugovora (prihvaćanjem obveze drugih subjekata da će te resurse staviti na raspolaganje gospodarskom subjektu). Pod istim uvjetima, zajednica ponuditelja može se osloniti na sposobnost članova zajednice ponuditelja ili drugih subjekata.

**16.3.4**. Za sav materijal koji će se upotrijebiti za građenje, izvoditelj radova mora pribaviti uvjerenje o kvaliteti materijala koji se mora priložiti primopredaji izvedenih radova.

**16.3.5.** Dokaz o obrazovnoj i stručnoj kvalifikaciji treba biti u obliku popisa traženih uposlenih osoba, uz koji se obvezno prilažu dokazi o stečenoj odgovarajućoj kvalifikaciji (preslici diploma ili svjedodžbi, odnosno drugi dokazi iz kojih je razvidna kvalifikacija) i osposobljenosti (uvjerenja ili zapisnici izdani od strane ovlaštene tvrtke te uvjerenje o položenom stručnom ispitu).

U slučaju zajednice ponuditelja, svi članovi zajednice ponuditelja zajedno dužni su dokazati (kumulativno) zajedničku sposobnost iz ove točke.

**Napomena:** Svi dokazi i dokumenti koji se prilažu u ponudi mogu se dostaviti u neovjerenoj preslici, sukladno članku 75. Zakona o javnoj nabavi, izuzev jamstva banke koje se dostavlja u izvorniku. Neovjerenom preslikom smatra se i neovjereni ispis elektroničke isprave.

U slučaju postojanja sumnje u istinitost podataka navedenih u dokumentima koje su ponuditelji dostavili, javni naručitelj može radi provjere istinitosti podataka:

– od ponuditelja zatražiti da u primjerenom roku dostave izvornike ili ovjerene preslike tih dokumenata i/ili

– obratiti se izdavatelju dokumenta i/ili nadležnim tijelima,

temeljem članka 75. stavka 2. Zakona o javnoj nabavi.

Nakon rangiranja ponuda prema kriteriju za odabir ponude, a prije donošenja odluke o odabiru, javni naručitelj može od najpovoljnijeg ponuditelja s kojim namjerava sklopiti ugovor o javnoj nabavi ili jednog ili više gospodarskih subjekata s kojima namjerava sklopiti okvirni sporazum zatražiti dostavu izvornika ili ovjerenih preslika jednog ili više dokumenata koji su traženi sukladno člancima 67. do 74. Zakona o javnoj nabavi. Ako je gospodarski subjekt već u zahtjevu za sudjelovanje ili ponudi dostavio određene dokumente u izvorniku ili ovjerenoj preslici, nije ih dužan ponovo dostavljati. Za potrebe dostavljanja dokumenata iz stavka 1. ovoga članka daje se primjereni rok koji ne smije biti kraći od pet niti duži od deset dana od dana dostave zahtjeva, temeljem članka 95. Zakon o javnoj nabavi.

Ako ponuditelj čija je ponuda ocijenjena najpovoljnijom ne može ponovno dokazati svoju sposobnost, naručitelj će odbiti njegovu ponudu.

**V. PODACI O PONUDI**

1. **Sadržaj i način izrade ponude:**

Ponuda je pisana izjava volje ponuditelja da isporuči robu, pruži usluge ili izvede radove sukladno uvjetima i zahtjevima navedenima u dokumentaciji za nadmetanje.

**Izrada ponude:**

Ponuda mora biti izrađena u obliku naznačenom u ovoj dokumentaciji za nadmetanje.

Ponuda se izrađuje na način da čini cjelinu.

Ponuda mora biti uvezana u cjelinu i osigurana jamstvenikom na način da se onemogući naknadno vađenje ili umetanje listova ili dijelova ponude.

Stranice ponude označavaju se rednim brojem stranice kroz ukupan broj stranica ponude ili ukupan broj stranica ponude kroz redni broj stranice.

Ponude se pišu neizbrisivom tintom. Ispravci u ponudi moraju biti izrađeni na način da su vidljivi ili dokazivi. Ispravci moraju uz navod datuma biti potvrđeni pravovaljanim potpisom ovlaštene osobe gospodarskoga subjekta.

Dijelove ponude kao što su uzorci, katalozi, mediji za pohranjivanje podataka i sl. koji ne mogu biti uvezani ponuditelj obilježava nazivom i navodi u sadržaju ponude kao dio ponude.

**Sadržaj ponude:**

Ponuda sadrži:

1. popunjeni ponudbeni list,

2. jamstvo za ozbiljnost ponude,

3. dokumenti kojima ponuditelj dokazuje da ne postoje obvezni razlozi isključenja (točka 15. Dokumentacije),

4. traženi dokazi sposobnosti (točka 16. Dokumentacije),

5. popunjen i ovjeren troškovnik.

1. **Način dostave ponude:**

Ponude se mogu dostaviti elektroničkim putem i u pisanom (papirnatom) obliku.

**18.1.** Ponuda se u zatvorenoj omotnici dostavlja na adresu naručitelja navedenu u dokumentaciji za nadmetanje.

Na omotnici ponude mora biti naznačeno:

− naziv i adresa naručitelja,

− naziv i adresa ponuditelja,

− evidencijski broj nabave,

− naziv predmeta nabave odnosno grupe predmeta nabave na koju se ponuda odnosi,

− naznaka »ne otvaraj«.

Ponuditelj može do isteka roka za dostavu ponuda dostaviti izmjenu i/ili dopunu ponude.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje ponude. U tom slučaju, ponuditelj može istodobno zahtijevati povrat svoje neotvorene ponude.

**18.2.** Elektronička dostava ponuda provodi se putem Elektroničkog oglasnika javne nabave RH (dalje u tekstu: EOJN), vezujući se na elektroničku objavu poziva na nadmetanje te na elektronički pristup Dokumentaciji za nadmetanje.

Naručitelj otklanja svaku odgovornost vezanu uz mogući neispravan rad EOJN, zastoj u radu EOJN ili nemogućnost zainteresiranog gospodarskog subjekta da ponudu u elektroničkom obliku dostavi u danome roku putem EOJN.

Sukladno odredbama Zakona o elektroničkom potpisu (NN 10/02, 80/08 i 30/14) i pripadajućih podzakonskih propisa, prije dostave svoje ponude, ponuditelj je obvezan ponudu potpisati uporabom naprednog elektroničkog potpisa.

Ako se elektronički dostavljena ponuda sastoji od više dijelova, ponuditelj osigurava sigurno povezivanje svih dijelova ponude uz primjenu naprednog elektroničkog potpisa.

Jamstvo za ozbiljnost ponude dostavlja se naručitelju odvojeno od elektroničke dostave ponude, u papirnatom obliku, u zatvorenoj poštanskoj omotnici na adresu za dostavu ponuda, u roku za dostavu ponuda, te takva omotnica sadrži sve tražene podatke, s dodatkom „dio ponude koji se dostavlja odvojeno“.

Ovlaštene osobe naručitelja imati će uvid u sadržaj ponuda tek po isteku roka za njihovu dostavu.

U slučaju da naručitelj zaustavi postupak javne nabave povodom izjavljene žalbe na dokumentaciju za nadmetanje ili poništi postupak javne nabave prije isteka roka za dostavu ponuda, za sve ponude koje su u međuvremenu dostavljene elektronički, EOJN će trajno onemogućiti pristup tim ponudama i time osigurati da nitko nema uvid u sadržaj dostavljenih ponuda. U slučaju da se postupak nastavi, ponuditelj će morati ponovno dostaviti svoje ponude.

Detaljne upute vezano za elektroničku dostavu ponuda dostupne su na stranicama EOJN, na adresi https://eojn.nn.hr/Oglasnik/

Ponuditelj ne smije dostaviti istu e-ponudu i u fizičkom obliku jer će se ponuda odbiti temeljem čl. 93. st. 1. t. 13. Zakona o javnoj nabavi.

**19. Dopustivost alternativnih ponuda:**

Alternativne ponude nisu dopuštene.

**20. Dopustivost dostave ponuda elektroničkim putem:**

Dozvoljeno je dostavljanje ponude elektroničkim putem.

**21. Način izračuna cijene za predmet nabave, sadržaj cijene i način promjene cijene:**

Cijena ponude izražava se u kunama.

Cijena ponude se piše brojkama.

Cijena ponude je nepromjenjiva.

**22.** **Kriterij odabira najpovoljnije ponude:**

Kao najpovoljnija ponuda bit će odabrana ponuda sa najnižom cijenom sukladno članku 82., stavak 1., točka 2. Zakona o javnoj nabavi.

Ukoliko na nadmetanje pristignu dvije ponude sa istom najnižom cijenom, kao najpovoljnija biti će odabrana ona koja je zaprimljena ranije sukladno članku 96., stavak 5. Zakona o javnoj nabavi.

**23. Jezik ponude:**

Ponuda se podnosi na hrvatskom jeziku.

**24. Rok valjanosti ponude:**

Rok valjanosti ponude je 90 dana od dana isteka roka za dostavu ponuda.

**VI. OSTALE ODREDBE**

**25. Zajednica ponuditelja:**

Zajednica ponuditelja je udruženje više gospodarskih subjekata koje je pravodobno dostavilo zajedničku ponudu

Zajednička ponuda mora sadržavati izjavu zajednice ponuditelja s ciljem dostavljanja zajedničke ponude koja mora sadržavati i sljedeće podatke:

-naziv gospodarskog subjekta, sjedište i ime ovlaštene osobe svakog gospodarskog subjekta u zajedničkoj ponudi;

-naziv i sjedište gospodarskog subjekta nositelja ponude;

-odgovornost i obveze gospodarskog subjekta nositelja ponude;

-ovlaštenje ovlaštene osobe gospodarskog subjekta - nositelja ponude da potpiše zajedničku ponudu;

-dio predmeta nabave koji će izvršavati pojedini član zajednice ponuditelja.

U slučaju zajednice ponuditelja svi članovi zajednice ponuditelja moraju pojedinačno dokazati nepostojanje okolnosti iz točke 15. ove dokumentacije te dokazati pravnu i poslovnu sposobnost sukladno točki 16.1.1. dokumentacije.

Pri utvrđivanju zajedničke sposobnosti zbrojit će se elementi sposobnosti svakog od ponuditelja iz zajedničke ponude.

Zajednička ponuda koja ne ispunjava sve uvjete tražene ovom točkom, biti će isključena iz daljnjeg postupka odabira.

**26. Sudjelovanje podizvoditelja:**

 Ukoliko gospodarski subjekt namjerava dio ugovora o javnoj nabavi dati u podugovor jednom

 ili više podizvoditelja, tada u ponudi mora navesti podatke o dijelu ugovora o javnoj nabavi -koji namjerava dati u podugovor te podatke o svim predloženim podizvoditeljima (ime, tvrtka, skraćena tvrtka, sjedište, OIB i broj računa).

Sudjelovanje podizvoditelja ne utječe na odgovornost ponuditelja za izvršenje ugovora o javnoj nabavi.

Ako se dio ugovora o javnoj nabavi daje u podugovor, tada za radove, robu ili usluge koje će izvesti, isporučiti ili pružiti podizvoditelj naručitelj neposredno plaća podizvoditelju.

Kada se dio ugovora o javnoj nabavi daje u podugovor, obvezni sastojci ugovora o javnoj nabavi su i:

1. radovi, roba ili usluge koje će izvesti, isporučiti ili pružiti podizvoditelj,

2. predmet, količina, vrijednost, mjesto i rok izvođenja radova, isporuke robe ili pružanja usluga, i

3. podaci o podizvoditelju (ime, tvrtka, skraćena tvrtka, sjedište, OIB i broj računa).

Odabrani ponuditelj smije tijekom izvršenja ugovora o javnoj nabavi mijenjati podizvoditelje za onaj dio ugovora o javnoj nabavi koji je dao u podugovor samo uz pristanak javnog naručitelja.

**27. Jamstva:**

**27.1. Jamstvo za ozbiljnost ponude**

Jamstvo za ozbiljnost ponude ponuditelj uz ponudu dostavlja u obliku bankarske garancije. Bankarska garancija za ozbiljnost ponude mora biti izdana u ukupnom iznosu od 20.000,00 kn.

Bankarska garancija se prilaže uz ponudu na način da se umetne u plastičnu foliju (omot) koja će se uvezati u ponudu, a zatvara sa naljepnicom na koju se stavlja potpis ponuditelja. Na foliji treba navesti redni broj stranice/ukupan broj stranica ili ukupan broj stranica/redni broj stranice ovisno o tome kako ponuditelj numerira stranice.

Bankarskom garancijom se banka mora obvezati izvršiti isplatu navedenog iznosa na prvi pisani poziv Naručitelja bez prigovora i u njegovu korist, u slučaju:

a) odustajanja Ponuditelja od svoje ponude u roku njezine valjanosti,

b) dostavljanja neistinitih podataka u smislu članka 67. stavka 1. točke 3. ZJN

c) nedostavljanja izvornika ili ovjerenih preslika sukladno članku 95. stavku 4. ZJN,

d) odbijanja potpisivanja ugovora o javnoj nabavi ili okvirnog sporazuma,

e) nedostavljanja jamstva za uredno ispunjenje ugovora.

Trajanje jamstva za ozbiljnost ponude određuje se sukladno roku valjanosti ponude.

Jamstvo za ozbiljnost ponude određuje se u apsolutnom iznosu. Iznos jamstva osim u opravdanim slučajevima, ne smije iznositi više od 5% procijenjene vrijednosti nabave.

Ako istekne rok valjanosti ponude, javni naručitelj mora tražiti od ponuditelja produženje roka valjanosti ponude i jamstva za ozbiljnost ponude sukladno tom produženom roku. U tu svrhu ponuditelju se daje primjereni rok.

Javni naručitelj će na osnovi rezultata pregleda i ocjene ponuda odbiti ponudu ponuditelja koji nije dostavio jamstvo za ozbiljnost ponude ako je traženo, odnosno ako dostavljeno jamstvo nije valjano.

Naručitelj se obvezuje vratiti ponuditeljima jamstvo za ozbiljnost ponude neposredno nakon završetka postupka javne nabave.

Bez obzira koje je sredstvo jamstva za ozbiljnost ponude javni naručitelj odredio, ponuditelj može dati novčani polog u traženom iznosu od 20.000,00 kuna uplatom na IBAN Naručitelja HR4023400091800200005 otvoren kod banke Privredne banke Zagreb d.d..

**27.2. Jamstvo za uredno ispunjenje ugovora**

Izvođač je dužan nakon sklapanja Ugovora, a najkasnije u roku 8 (osam) dana, naručitelju predati jamstvo za uredno ispunjenje Ugovora u vrijednosti 10% (deset posto) ugovorenog iznosa, u obliku bjanko zadužnice (ili bankarske garancije; odluka o obliku jamstva biti će donesena prije raspisivanja natječaja).

Neiskorišteno jamstvo naručitelj će vratiti izvođaču nakon izvedenih radova.

**27.3. Jamstvo za otklanjanje nedostataka**

Jamstvo za otklanjanje nedostataka u jamstvenom roku dostavlja se za slučaj da nalogoprimac u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete. Za otklanjanje nedostataka koji bi se eventualno mogli pojaviti u jamstvenom roku, za slučaj da se ne ispuni obveza otklanjanja nedostataka ili se ne naknadi nastala šteta, izvoditelj će Naručitelju prilikom predaje okončane situacije predati Zadužnicu kao jamstvo za otklanjanje nedostataka i naknade nastale štete, na iznos 10 % ukupno izvedenih radova s PDV-om, na sve radove i opremu u trajanju od 2 (dvije) godine, od dana kojim je određen završetak radova.

U jamstvenom roku, ISPORUČITELJ je dužan na poziv nadzornog inženjera ukloniti nedostatke, u roku od pet (5) dana, na svoj trošak.

Ukoliko ISPORUČITELJ ne otkloni nedostatke u roku iz prethodnog stavka, NARUČITELJ će nedostatke otkloniti putem trećih osoba, na teret ISPORUČITELJA.

Ukoliko izvoditelj ne preda Zadužnicu kao jamstvo za otklanjanje nedostataka, Naručitelj će na okončanoj situaciji zadržati iznos u visini 10 % ukupno izvedenih radova s PDV-om na ime otklanjanja nedostataka u jamstvenom roku i naknade nastale štete.

Predmetno jamstvo se dostavlja radi slučaja da nalogoprimac u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete.

Jamstvo za otklanjanje nedostataka u jamstvenom roku je jamstvo za slučaj da nalogoprimac u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete.

Gospodarski subjekt dužan je u ponudi dostaviti potpisanu i ovjerenu izjavu, koja je sastavni dio ove dokumentacije. Izjavu daje osoba po zakonu ovlaštena za zastupanje gospodarskog subjekta.

**28. Datum, vrijeme i mjesto dostave i javnog otvaranja ponuda:**

Ponude moraju biti dostavljene bez obzira na način dostave do 14.10.2015. godine do 12:00 sati.

Javno otvaranje ponuda održat će se 14.10.2015. godine u 12:00 sati u prostorijama Općine Antunovac, B. Radića 4, ured pročelnika.

Javnom otvaranju ponuda smiju prisustvovati ovlašteni predstavnici ponuditelja i druge osobe.

Pravo aktivnog sudjelovanja na javnom otvaranju ponuda imaju samo ovlašteni predstavnici javnog naručitelja i ovlašteni predstavnici ponuditelja.

Ponude koje nisu pristigle u propisanom roku neće se otvarati i vraćaju se ponuditelju neotvorene.

**29. Rok za donošenje odluke o odabiru:**

Rok za donošenje odluke o odabiru je 30 dana od isteka roka za dostavu ponuda.

**30. Rok, način i uvjeti plaćanja:**

Naručitelj će predmetnu robu platiti temeljem ispostavljenih računa u roku 30 dana od dana zaprimanja računa i plaćanja pripadajućeg udjela od strane Fonda za zaštitu okoliša i energetsku učinkovitost.

**31. Pouka o pravnom lijeku:**

Žalba se izjavljuje Državnoj komisiji za kontrolu postupaka javne nabave, Koturaška cesta 43/IV , 10000 Zagreb, sukladno članku 145. i članku 146. Zakona o javnoj nabavi.

Žalba se izjavljuje u pisanom obliku. Žalba se dostavlja neposredno, poštom, kao i elektroničkim putem ako su za to ostvareni obostrani uvjeti dostavljanja elektroničkih isprava u skladu s propisom o elektroničkom potpisu. Istodobno s dostavljanjem žalbe Državnoj komisiji, žalitelj je obvezan primjerak žalbe dostaviti i naručitelju na dokaziv način.

Pravodobnost žalbe utvrđuje Državna komisija. Žalba koja nije dostavljena naručitelju u skladu sa prethodnim stavkom smatrat će se nepravodobnom.

Žalba se izjavljuje u roku pet dana, i to od dana:

1. objave poziva na nadmetanje u odnosu na sadržaj poziva na nadmetanje i dokumentacije za nadmetanje, te dodatne dokumentacije ako postoji,

2. objave izmjene dokumentacije za nadmetanje u odnosu na sadržaj izmjene dokumentacije,

3. otvaranja ponuda u odnosu na postupak otvaranja ponuda,

4. primitka odluke o odabiru ili odluke o poništenju u odnosu na postupak pregleda, ocjene i odabira ponuda odnosno razloge poništenja.

Žalitelj koji je propustio izjaviti žalbu u određenoj fazi otvorenog postupka javne nabave nema pravo na žalbu u kasnijoj fazi postupka za prethodnu fazu.

**32. Ugovor:**

Ugovor o javnoj nabavi roba će se zaključiti su skladu s ponudom i dokumentacijom, odmah nakon što odluka o odabiru postane izvršna (nakon isteka roka mirovanja, a to je 10 dana od dana dostave odluke o odabiru, ako nije pokrenut postupak pravne zaštite). Početak roka mirovanja računa se prvog sljedećeg dana nakon dana dostave odluke o odabiru.

Ugovor o izvođenu radova sklopiti će se u kunama.

Ugovor i izvođenje radova biti će realizirano nakon potpisivanja ugovora o sufinanciranju predmetne investicije sklopljenog između Fonda za zaštitu okoliša i energetsku učinkovitost i Općine Antunovac.

**33. Prilozi:**

Prilozi su:

1. Ponudbeni list,
2. Izjava o nekažnjavanju,
3. Tehnička specifikacija i troškovnik.
4. **Ponudbeni list**

PONUDA ZA JAVNU NABAVU MALE VRIJEDNOSTI IZGRADNJA RECIKLAŽNOG DVORIŠTA

**Evidencijski broj nabave: 92/15**

**Broj ponude: \_\_\_\_\_\_\_\_\_\_\_ Datum ponude: \_\_\_\_\_\_\_\_\_\_\_\_**

|  |
| --- |
| JAVNI NARUČITELJ |
| **Naziv: Općina Antunovac** |
| **Sjedište: Braće Radić 4, 31216 Antunovac** |
| **OIB: 30812410980**  | **E-mail: procelnik@opcina-antunovac.hr**  |
| **MB: 2568047** |  |
| **Telefon: 031/278-022**  | **Telefax: 031/278-023**  |

|  |
| --- |
| PONUDITELJ |
| **Zajednica ponuditelja (zaokružiti)** | DA | NE |
| **Naziv i sjedište ponuditelja/člana zajednice ponuditelja ovlaštenog za komunikaciju s naručiteljem\*** |  |
| **OIB:** | **Broj žiro računa banke:** |
| **Obveznik poreza na dodanu vrijednost (zaokružiti)** | DA | NE |
| **Adresa za dostavu pošte:** |
| **Telefon:**  | **Telefax:**  |
| **E-mail:**  |  |
| **Sudjelovanje podizvoditelja (zaokružiti)** | DA  | NE |
| Ime, prezime i funkcija ovlaštene osobe za potpisivanje ponude:  |  |
| Ime i prezime osobe za kontakt: |  |
| \*U slučaju zajednice ponuditelja popuniti **Dodatak I Ponudbenom listu** |
| \*U slučaju sudjelovanja podizvoditelja popuniti **Dodatak II Ponudbenom listu** |

Predmet nabave : **IZGRADNJA RECIKLAŽNOG DVORIŠTA** (prema tehničkim karakteristikama iz **Priloga 2.)**

**Cijena ponude bez PDV-a** (brojkama u kunama): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Porez na dodanu vrijednost** (brojkama u kunama):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Cijena ponude s porezom na dodanu**

**vrijednost** (brojkama u kunama): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

a u skladu s Troškovnikom koji se nalazi u prilogu i čini sastavni dio ponude.

Napomena: Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

**ROK VALJANOSTI PONUDE:** \_\_\_\_\_\_\_ dana (najmanje 90 dana od dana isteka roka za dostavu ponuda)**.**

PONUDI PRILAŽEMO:

1. Ispunjen i ovjeren ponudbeni Troškovnik sa tehničkom specifikacijom (Prilog 2.)
2. Ostale sastavne dijelove ponude (navesti redoslijedom kako su uvezeni u ponudu).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto i datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ponuditelj:

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Potpis ovlaštene osobe ponuditelja)

 **Dodatak I Ponudbenom listu**

**PODACI O ČLANOVIMA ZAJEDNICE PONUDITELJA**

**(**priložiti smo u slučaju zajednice ponuditelja)

1)

|  |  |
| --- | --- |
| **Naziv i sjedište člana zajednice ponuditelja**  |  |
| **OIB:** | **Broj žiro računa banke:** |
| **Obveznik poreza na dodanu vrijednost (zaokružiti)** | DA | NE |
| **Adresa za dostavu pošte:** |
| **Telefon:**  | **Telefax:**  |
| **E-mail:**  |  |
| Ime i prezime kontakt osobe ponuditelja: |  |
| Ime i prezime člana zajednice ponuditelja koji je ovlašten za komunikaciju s naručiteljem: |  |

 ZA ČLANA ZAJEDNICE PONUDITELJA:

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Potpis ovlaštene osobe ponuditelja)

2)

|  |  |
| --- | --- |
| **Naziv i sjedište člana zajednice ponuditelja**  |  |
| **OIB:** | **Broj žiro računa banke:** |
| **Obveznik poreza na dodanu vrijednost (zaokružiti)** | DA | NE |
| **Adresa za dostavu pošte:** |
| **Telefon:**  | **Telefax:**  |
| **E-mail:**  |  |
| Ime i prezime kontakt osobe ponuditelja: |  |
| Ime i prezime člana zajednice ponuditelja koji je ovlašten za komunikaciju s naručiteljem: |  |

 ZA ČLANA ZAJEDNICE PONUDITELJA:

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Potpis ovlaštene osobe ponuditelja)

**\_\_\_\_\_\_\_\_\_\_\_\_\_\_\_\_\_\_\_\_\_**

Ponudi se može priložiti više obrazaca, ovisno o broju članova zajednice ponuditelja

 **Dodatak II Ponudbenom listu**

**PODACI O PODIZVODITELJIMA I PODATKE O DIJELU UGOVORA JAVNOJ NABAVI, AKO SE DIO UGOVORA O JAVNOJ NABAVI DAJE U PODUGOVOR:**

**Podizvoditelj 1.**

|  |  |
| --- | --- |
| Naziv ili tvrtka |  |
| Sjedište |  |
| OIB (ili nacionalni identifikacijski broj prema zemlji sjedišta gospodarskogsubjekta, ako je primjenjivo) |  |
| Broj računa |  |
| Radovi, robe ili uslugu koju ćeizvršit, odnosno pružiti |  |
| Predmet |  |
| Količina |  |
| Vrijednost podugovora |  |
| Postotni dio ugovora koji se daje u podugovor |  |

**Podizvoditelj 2.**

|  |  |
| --- | --- |
| Naziv ili tvrtka |  |
| Sjedište |  |
| OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) |  |
| Broj računa |  |
| Radovi, robe ili uslugu koju će izvršit, odnosno pružiti |  |
| Predmet |  |
| Količina |  |
| Vrijednost podugovora |  |
| Postotni dio ugovora koji se daje u podugovor |  |

U \_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_ godine

 Ponuditelj:

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Potpis osobe ovlaštene za zastupanje ponuditelja)

1. **Izjava o nekažnjavanju**

Temeljem članka 67. Zakona o javnoj nabavi (Narodne novine br. 90/11, 83/13, 143/13 i 13/14) dajem

**I Z J A V U**

 Ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime, adresa stanovanja, broj osobne iskaznice izdane od)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

kao ovlaštena osoba za zastupanje u gospodarskom subjektu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i adresa gospodarskog subjekta, OIB)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pod materijalnom i kaznenom odgovornošću izjavljujem da nisam pravomoćno osuđen za bilo koje od sljedećih kaznenih djela:

a) prijevara (članak 236.), prijevara u gospodarskom poslovanju (članak 247.), primanje mita u gospodarskom poslovanju (članak 252.), davanje mita u gospodarskom poslovanju (članak 253.), zlouporaba u postupku javne nabave (članak 254.), utaja poreza ili carine (članak 256.), subvencijska prijevara (članak 258.), pranje novca (članak 265.), zlouporaba položaja i ovlasti (članak 291.), nezakonito pogodovanje (članak 292.), primanje mita (članak 293.), davanje mita (članak 294.), trgovanje utjecajem (članak 295.), davanje mita za trgovanje utjecajem (članak 296.), zločinačko udruženje (članak 328.) i počinjenje kaznenog djela u sastavu zločinačkog udruženja (članak 329.) iz Kaznenog zakona,

b) prijevara (članak 224.), pranje novca (članak 279.), prijevara u gospodarskom poslovanju (članak 293.), primanje mita u gospodarskom poslovanju (članak 294.a), davanje mita u gospodarskom poslovanju (članak 294.b), udruživanje za počinjenje kaznenih djela (članak 333.), zlouporaba položaja i ovlasti (članak 337.), zlouporaba obavljanja dužnosti državne vlasti (članak 338.), protuzakonito posredovanje (članak 343.), primanje mita (članak 347.) i davanje mita (članak 348.) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta.

U \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_ godine

 Potpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Tehnička specifikacija i troškovnik**

Troškovnik je sastavni dio ove dokumentacije i nalazi se u prilogu.